Eduard Kõppo

Eduard Kõppo (ka Kepp; 30. mai 1894 Paide – 6. november 1966 Tallinn) oli Eesti sporditegelane (vaadatud 25.12.2014). 

Lõpetas 1911 Tallinnas eeltehnikumi, töötas Riias (1911–12), Paides, Viljandis ja Tallinnas postiametnikuna. Võttis vabatahtlikuna Kalevlaste Malevas osa Vabadussõjast. Pärast Põhja-Eesti vabastamise lahinguid demobiliseeriti ja suunati spetsialistina organiseerima postiteenistust. 

1920. aastail lõpetas spordiinstruktorite, poksi-, maadlus- ja suusatreenerite kursused.

Sportlikud saavutused
 Eesti esivõistluste võitja 1918 iluuisutamise üksiksõidus ja jääpallis, 
 1919 teateujumises
 1920 sõudmises neljapaadimeeskonnas. 
 Eesti iseseisvumise eelsete ujumisrekordite püstitajaid. 
1933–1938 oli ta Maadluse-, Poksi- ja Tõsteliidu laekur ja I abiesimees, osales Eesti meeskonna esindajana 1936 Berliini OM-il ja 1937 EM-il. 

Oli aastaid Kalevi veespordiosakonna juhatuse liige, 6 aastat esimees. Seltsi tegevuse jätkumisel (aastast 1942) oli esimehe kohusetäitja, 1944 suvel valiti esimeheks. 
Tegutsenud kohtunikuna võrkpalli-, veespordi-, kerge- ja raskejõustikuvõistlustel. 

Tunnustus 
 1929 – Kotkaristi V klassi teenetemärk
 1938 – Valgetähe V klassi teenetemärk

Viited

Välislingid

 Foto Eduard Kõppost

Kategooria:Eesti sporditegelased
Kategooria:Eesti riigiametnikud
Kategooria:Kotkaristi V klassi teenetemärgi kavalerid
Kategooria:Valgetähe V klassi teenetemärgi kavalerid
Kategooria:Vabadussõja veteranid
Kategooria:Rahumäe kalmistule maetud
Kategooria:Sündinud 1894
Kategooria:Surnud 1966